text: Student Resources in Context (Gale)
text: #000001
text: Lesiringar byrja aftur 4. september
text: #000003
text: Dámar tær væl at lesa bøkur og tosa við onnur um lesiupplivingina, so er ein lesiringur kanska nakað fyri teg.
text: #000004
text: Mánakvøldið tann 4. september kl. 18.30 verður fyrsta lesiringakvøld henda veturin. Hetta fyrsta kvøldið verða nýggir lesiringar settir á stovn. Ofta halda gamlir lesiringar eisini fram ár um ár, og onkuntíð ber til at blíva partur av onkrum av teimum.
text: #000005
text: Lesiringarnir velja eina bók hvønn mánað, sum øll lesa. Síðani hittast luttakararnir á Býarbókasavninum kl. 18.30-20.00 fyrsta mánakvøld í hvørjum mánaði og práta um bókina. Bøkur seta hugsanir í gongd og vekja minnir og kenslur, so ofta gongur prátið væl. Prátað verður um álvarslig evni, tá bókin er álvarsom – og er tað ein stuttlig bók, ja, so rungar láturin á bókasavninum.
text: #000006
text: Lesiringarnir hittast hesi kvøld í vetur:4. september er fyrsti stovnandi fundur2. oktober 20236. november 20234. desember 20238. januar 20245. februar 20244. mars 20248. apríl 2024 vegna páskafrí
text: #000007
text: Tað ber til at skipa lesiringar út frá tema, tíðarskeiði, bókmentaslagi ella øðrum. Tað kundi t.d. verið føroyskar bøkur, klassikarar, stuttsøgur, feministiskar bøkur, bøkur eftir ein ávísan rithøvund – møguleikarnir eru óendaligir. Tað ber eisini til at lesa ymiskar bøkur uttan serligt tema.
text: #000008
text: Íblástur til bøkur fæst við at lesa ummæli í bløðum, við at leita á netinum, á okkara heimasíðu ella við at spyrja á bókasavninum. Bókasavnið kemur eisini við einum lista við bókum, sum bókavørðirnir á Býarbókasavninum viðmæla.
text: #000009
text: Íblástur til bøkur á donskum kann t.d. finnast á , sum bókasavnið bjóðar atgongd til. Har er nógvur íblástur at fáa, og har ber til at finna bøkur, sum líkjast onkrum, sum tú longu hevur lisið.
text: #000010
text: Hvør einstakur hevur ábyrgd av at útvega sær bókina. Bókasavnið hjálpir tó eftir førimuni. Um bøkurnar skulu útvegast umvegis bókasavnið, so er umráðandi at velja bøkur, sum ikki eru heilt nýggjar og nógv umbidnar, og bíleggja tær í góðari tíð.Havið í huga, at nógvar bøkur kunnu hoyrast sum ljóðbók ella lesast sum e-bók. Tit kunnu t.d. læna ljóð- og e-bøkur ókeypis umvegis bókasavnið á .
text: #000011
text: Luttøkan í lesiringum er ókeypis, og øll eru vælkomin.
text: #000012
text: Autumn book café 13. Oct. 2021
text: #000016
text: Lurta eftir ljóðbókum á eReolen
  Lesa um rithøvundar á Forfatterweb
text: #000019